বহুকাল হতে পশ্চিমা দেশগুলোর নিকট প্রোটোগ্রান্ডি ডি ব্যাঙ্গালা বা বাংলার গ্রেটপোর্ট হিসেবে পরিচিত ছিল চট্টগ্রাম। চট্টগ্রাম এর ইতিহাস সুপ্রাচীন ও ঐতিহ্যময়। ক্লোডিয়াস পি-টলেমি (খৃঃ ৯০- খৃঃ১৬৮), একজন মিশরিয় ভূগোলবিদ, তাঁর ম্যাপে চট্টগাম (শেটগ্যাঙ্গ) এর উল্লেখ করেন। বর্তমান প্রেক্ষাপটে চট্টগ্রাম আর প্রোটোগ্রান্ডি নয়। বর্তমান কালে বৃহৎ আকারের সামূদ্রিক নৌ-যান আর চট্টগ্রামে পৌঁছুতে পারে না, বিশেষ করে তেলবাহি ট্যাঙ্কার। তদুপরি কর্ণফুলি নদীতে প্রচুর পরিমানে পলি জমাতে সবসময় সমুদ্রগামী জাহাজসমূহ চট্টগ্রাম বন্দর এলাকায় প্রবেশ এবং বহির্গমন করতে পারে না। এই প্রবেশ এবং বহির্গমন জোয়ার ভাটার উপর নির্ভরশীল হয়ে পড়েছে। ফলে প্রতাশ্রয়কে কার্যক্ষম রাখতে প্রচুর পরিমানে ড্রেজিং এর প্রয়োজন হয়। তাই বর্তমানে বিকল্প বন্দর স্থাপনের প্রয়োজন যার সবচেয়ে সুবিধাজনক স্থান হল সোনাদিয়া-মহেশখালি এলাকা। দেশি-বিদেশি বিশেষজ্ঞগনের মতে মহেশখালি সোনাদিয়াই সর্বোত্তম স্থান।